สวัสดีค่ะ พอดีฉีดยาคุมกำเนิดมาได้ประมาณ5เดือนกว่าแล้ว ฉีดแบบ1เดือนค่ะ แต่เดือนที่ผ่านมาเมนไม่มาและเดือนล่าสุดพึ่งฉีดไปวันที่15มกรานี้ แต่วันที่16มีเมนมาเป็นเมือกน้ำตาล และล่าสุดวันที่21มกรา คือวันนี้ เมนมากระปริบกระปรอยนิดเดียวออกสีน้ำตาลแดงๆ แล้วก็หยุดจะเป็นอะไรไหมคะ
สวัสดีค่ะ หากนับจากวันแรกที่เริ่มฉีดยาคุมกำเนิดไปแล้วนาน 23-28 วัน ยังไม่มีประจำเดือนมา ก็ควรตรวจหาการตั้งครรภ์ดูด้วยค่ะ หากตรวจไม่พบ ก็น่าจะเกิดจากผลของฮอร์โมนจากยาฉีด ที่ไปทำให้เยื่อบุโพรงมดลูกฝ่อบางลง จึงไม่มีเลือดประจำเดือนออกมาได้ ส่วนการที่มีเลิอดออกในวันที่ 16 และ 21 ม.ค. โดยออกแบบกะปริดกะปรอย และเป็นสีน้ำตาล ก็น่าจะเกิดจากผลของยาฉีดที่ทำให้มีเลือดออกกะปริดกะปรอยได้เช่นกัน ซึ่งก็ไม่ได้อันตรายอะไร สามารถที่จะฉีดยาคุมเข็มต่อๆ ไปได้ค่ะ เพียงแต่ในเข็มต่อๆ ไป ก็อาจไม่มีประจำเดือนมาเช่นกัน